RESOLUCIÓN do 12 de abril de 2011 pola que se conceden catro bolsas de formación na Dirección Xeral de Comercio, convocadas pola Orde do 24 de xaneiro de 2011, e se establece a listaxe de reserva.
Consellería de Economía e Industria — III. Outras disposicións — 10/05/2011

Mediante a Orde da Consellería de Economía e Industria do 24 de xaneiro de 2011 (DOG n.º 20, do 31 de xaneiro), establecéronse as bases reguladoras para a concesión das bolsas de formación na Dirección Xeral de Comercio e procedeuse á súa convocatoria.
Concluído o prazo de presentación de instancias e avaliadas as solicitudes presentadas de acordo cos criterios obxectivos fixados no artigo 12 das bases da convocatoria, a comisión de valoración elevou unha relación de catro persoas propostas para a adxudicación das bolsas e a listaxe de reserva para o caso de non-aceptación ou renuncia dalgunha delas.
En virtude do anterior, e de conformidade co establecido no artigo 13.2º das bases da convocatoria
Primeiro
.
Concederlles catro bolsas de formación na Dirección Xeral de Comercio ás persoas beneficiarias que se relacionan no anexo I desta resolución.
Cada bolsa estará dotada con 9.350 euros brutos, distribuídos na forma indicada no artigo 15 das bases reguladoras.
As persoas que obteñan a bolsa terán que contratar unha póliza de seguro de asistencia sanitaria, no caso de non estaren cubertas pola Seguridade Social ou por un seguro privado e contratar un seguro de accidentes polo período de duración da bolsa. Tales circunstancias acreditaranse antes do comezo do desfrute da bolsa.
Segundo
.
Establecer a listaxe de reserva, por orde de prelación, que se indica no anexo II desta resolución para o caso de non-aceptación ou renuncia dalgunha das bolsas concedidas.
Terceiro
.
Inadmitir as solicitudes presentadas polas persoas que se indican a seguir porque estas non cumpren o requisito de titulación establecido no artigo 3º.c) das bases reguladoras da convocatoria (ter rematado os estudos conducentes a algún título universitario de segundo ciclo ou grao superior no ano 2005 ou posterior):
a) Iván González González, co DNI n.º 33335949W (expte. n.º 16). Rematou os estudos conducentes á licenciatura de Administración e Dirección de Empresas en decembro de 2004.
b) Montserrat Sastre Recasén, co DNI n.º 44816976G (expte. n.º 18). Rematou os estudos conducentes á licenciatura de Dereito en decembro de 2004.
c) Gloria Cristina Martínez Fernández, co DNI n.º 46918635S (expte. n.º 48). Rematou os estudos conducentes á licenciatura de Dereito en xuño de 2003.
d) Natalia Novoa Torres, co DNI n.º 44842626D (expte. n.º 64). Rematou os estudos conducentes á diplomatura de Turismo en setembro de 2004.
e) María Villar Andrade, co DNI n.º 36170863M (expte. n.º 68). Rematou os estudos conducentes á licenciatura de Xornalismo en decembro de 2004.
Cuarto. Desestimar as demais solicitudes presentadas ao abeiro da Orde do 24 de xaneiro de 2011.
Quinto. Dispoñer gastos mediante a expedición dos correspondentes documentos contables con cargo á partida orzamentaria 2010.08.03.751A.480.0 para cada persoa beneficiaria. A contía de cada bolsa calcúlase desde a data de incorporación das persoas bolseiras ata o 31 de decembro de 2011.
Sexto. As/os bolseiras/os deberán comunicar a súa aceptación ou renuncia no prazo máximo de dez días hábiles contados desde o seguinte ao da notificación desta resolución. No caso de aceptación, achegarán con ela a certificación bancaria da conta en que se deba aboar a bolsa.
Despois de transcorrer o dito prazo, se as/os beneficiarias/os non se declarasen en ningún sentido, entenderase que renuncian á bolsa e procederase a adxudicarlle esta á/ao seguinte solicitante que figure por  orde de puntuación na listaxe de reserva.
Así mesmo, no caso de que as/os adxudicatarias/os non acepten a bolsa ou non se poidan incorporar por calquera outro motivo, poderán ser substituídas/os polas persoas que figuren na listaxe de reserva en función da súa puntuación.
Sétimo. As persoas beneficiarias das bolsas terán as obrigas establecidas no artigo 18 das bases reguladoras da súa concesión.
Contra esta resolución, que pon fin á vía administrativa, cabe interpoñer recurso postestativo de reposición ante o órgano que a ditou, no prazo dun mes contado desde o día seguinte ao da súa publicación no Diario Oficial de Galicia, ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses que se contarán desde a mesma data. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Notifíqueselles esta resolución ás persoas interesadas.
Santiago de Compostela, 12 de abril de 2011.